Al Hoceïma (Provinz)

Al Hoceïma (arabisch إقليم الحسيمة‎‎, Vorlog:TzmS) is a Provinz in Marokko. Se ghead seit 2015 za da Region Tanger-Tétouan-Al Hoceïma und liegd im Noadn van Land, on da Middlmeeagstod. De uma 3540 km² umfossnde Provinz hod uma 400.000 Eihwohna (Stond: 2014) in 5 Städt und 31 Landgmoana (communes rurales). Provinzhaptstod is de gleinamige Stod Al Hoceïma. Geografie De Provinz vafigd iwa zoihreiche Bodebuchtn on da Middlmeeagstod, de olladings weng om unwegsoma Glende nua schwea eareichboa san. As zan Rifgebiag gheande Hintaland gipfed im uma 2450 m hohn Jbel Tidirhine. Weahnd da Gstodstroafn recht rengoarm is, foin im Hintaland deitli meah Niedaschleg. Wiatschoft On da Gstod hod's joarhundade long nua kloane Fischadeafa gem; de Stod Al Hoceïma is eascht im 20. Joarhundad entstondn. Seit uma 1980 gibd's reglmeßige Feahvabindunga noch Almería und Motril in Andalusien. Weng om fia Marokko vagleichsweis rengreichn Klima is's Hintaland recht fruchtboa, doch stejd de gebiagige und zaklifdde Landschoft a Hindanis fia de wiatschoftliche Entwicklung doa. In da Umgebung vo Issaguen und Ketama wead in großn Stui, owa af kloana Flächn Cannabis obaud. Gressde Orte Fimf mid (M) kennzeichnde Orte san ois Städt (municipalités) eihgstuafd; de ibring gejtn ois Landgmoana (communes rurales) und bstähn jeweis aus meahran Deafa. Im Netz Provinz Al Hoceima – Koartn und Infos (franzesisch) Beleg